### Resumé

Forvaltningen har undersøgt mulighederne for at begrænse den gennemkørende trafik i boligområderne omkring Mølholm Skole, idet skolen og flere borgere peger på at unødig gennemkørende trafik i området medvirker til stor utryghed på skolevejene. Det foreslås at iværksætte en prøvehandling, hvor det med skiltning søges at nedbringe den gennemkørende trafik. Der ønskes udvalgets stillingtagen til, om prøvehandlingen skal igangsættes.

### Sagsfremstilling

Teknisk Udvalg vedtog den 31. maj 2022 pkt. 135 omhandlende principper for udførelse af prøvehandlinger, som en del af arbejdet med det grønne visionstillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Med denne sag foreslås en prøvehandling rettet mod at forbedre mobiliteten særligt for skolebørn i [adresse].

Forvaltningen har modtaget flere henvendelser fra borgere, der oplever at særligt Øystein Pedersen, Mølholm Landevej og [adresse] i [adresse] er generet af gennemkørende trafik, der mere retmæssigt burde afvikles på [adresse], der udgør den overordnede vejforbindelse gennem området. Problematikken har også været rejst af Mølholm Skole, der naturligt er optaget af, at den gennemkørende trafik medvirker til øget utryghed på skolevejene.

Forvaltningen har vurderet trafikken i området, og kan konstatere at der i nogen grad er gennemkørende trafik på vejene. Sandsynligvis skyldes dette, at nogle trafikanter søger at undgå [adresse], der i myldretiden kan være præget af en træg trafikafvikling. Den gennemkørende trafik på vejene er hovedsageligt trafik mellem motorvejen/Vinding og [adresse]/Billund, mens den gennemkørende trafik specifikt på [adresse] også kommer fra boligområderne omkring Øystein Pedersen. Øystein Pedersen og [adresse] er begge centrale skoleveje til Mølholm Skole, hvorfor det ikke er ønskeligt med unødig gennemkørende trafik. Der er ingen cykelfaciliteter på vejene, men der er etableret fartdæmpende foranstaltninger og fortove i begge vejsider. Klavs Eriksen udgør en mindre lokalvej og er generelt smal og stejl. Den gennemkørende trafik skaber her unødig trængsel og til tider afviklingsproblemer.

Udfordringen med den gennemkørende trafik synes umiddelbart størst på [adresse]. På skoledage fra kl. 7-8 om morgenen er mere end 50 % af trafikken der kører ud på [adresse] fra [adresse], gennemkørende. På Øystein Pedersen og [adresse] er den gennemkørende trafik betydeligt mindre (omkring 10 % af trafikken på skoledage fra kl. 7-8).

Forvaltningen foreslår at igangsætte en prøvehandling, der skal afdække om problemet kan begrænses alene ved skiltning. Forslaget går på at opsætte indkørselsforbud for motorkøretøjer i begge ender af [adresse] samt på Parallelvej. Indkørselsforbuddene suppleres med undertavlen 'Gælder kun gennemkørsel', og vil kun omfatte motorkøretøjer. Parallelvej medtages af hensyn til ikke blot at flytte trafikken fra [adresse] til [adresse]. Formålet med skiltningen er, at fjerne den gennemkørende trafik og gøre skolevejene tryggere for gående og cyklende til Mølholm Skole, samt at forbedre trygheden for beboerne på særligt [adresse]. Tiltaget suppleres med midlertidig skiltning i opstartsperioden samt kommunikation på SoMe-kanaler og målrettet kommunikation til beboerne i området.

**Prøvehandlingens varighed og evaluering**Der anbefales en varighed på 6 måneder forløbende fra foråret 2024 til efteråret 2024. Der udføres målinger af trafikken på udvalgte veje før hhv. under forsøget. Derudover vil evalueringen af forsøget omfatte en opfølgende analyse af gennemkørende trafik vha. GPS-data fra biltrafikken, tilfredshedsundersøgelse blandt beboerne i området samt et tilbagemeldingsmøde med Mølholm Skole.

Finn Schou er skitseret i vedlagte bilag der også viser et oversigtskort over området.

### Klima og resiliensvurdering

Ved at fjerne unødig gennemkørende trafik gennem Mølholm forbedres trygheden bl.a. for cyklende, hvilket vil fremme særligt hverdagscyklismen. [adresse] klimaplan har ét mål der vedrører dette:

* 25 % af ture kortere end 5 km foregår på cykel eller elcykel.

Derudover vil tiltaget medvirke til implementeringen af det nye grønne visionstillæg til Mobilitetsplanen der bl.a. har som mål, at

* mindst 90 % af alle børn i Vejle skal transportere sig selv i skole.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** prøvehandlingen igangsættes.

### Beslutning

Godkendt.

Richardt Holm stemte imod.